《久雨》
宋代·吴芾

岁旦值庚午，已有与暵忧。
甲申与甲子，仍更雨不收。
岂惟主夏与，还虑麦不收。
农占吁可畏，使我生春愁。
我今安静退，身外百无求。
止愿年谷熟，高枕卧林丘。
时时与亲友，尊酒相献酬。
天意今乃尔，一饱未易谋。
众人忧饿死，我能独乐不。
念此不成寐，中夜涕泗流。
无所用吾力，止望天赐休。
天不绝民命，会见大有秋。

作者简介：吴芾（1104—1183），字明可，号湖山居士，浙江台州府人（现今浙江省台州市仙居县田市吴桥村）人。绍兴二年（1132）进士，官秘书正字，因揭露秦桧卖国专权被罢官。后任监察御史，上疏宋高宗自爱自强、励精图治。